Diari Oficial de la Generalitat Valenciana


Sumari del DOGV 2164, del 15-12-1993 (1993/830057)

RESOLUCIÓ de 7 de desembre de 1993, de la Direcció General de Relacions amb les Corts i del Secretariat del Govern, per la qual es disposa la publicació de l'acord de col.laboració subscrit entre la Conselleria de Sanitat i Consum de la Generalitat Valenciana i el Ministeri de Treball i Seguretat Social per a la realització de reconeixements mèdics a emigrants durant 1993.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2164

Data del DOGV
:   15-12-1993

Secció del DOGV
:   ALTRES DISPOSICIONS

Número del document
:   1993/830057


Data del document
:   07-12-1993

Organisme emissor
:   Conselleria de Sanitat i Consum

Tipus de document
:   Resolució

Resolució de 7 de desembre de 1993, de la Direcció General de Relacions amb les Corts i del Secretariat del Govern, per la qual es disposa la publicació de l'acord de col·laboració subscrit entre la Conselleria de Sanitat i Consum de la Generalitat Valenciana i el Ministeri de Treball i Seguretat Social per a la realització de reconeixements mèdics a emigrants durant 1993.  
Subscrit, després de la tramitació reglamentària, entre la Conselleria de Sanitat i Consum de la Generalitat Valenciana i el Ministeri de Treball i Seguretat Social, el dia 29 de juliol de 1993, un acord de col·laboració per a la realització de reconeixements mèdics a emigrants durant 1993, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat acorda que ha quedat inscrit en el Registre de Convenis amb el número 0927/93, i que figura com a annex d'aquesta resolució.  
València, 7 de desembre de 1993.- El Director General d Relacions amb les Corts i del Secretariat del Govern.  
A Madrid, el 28 de juliol de 1993  
Reunits  
El senyor Raimundo Aragón Bombín, Director General de Migracions del Ministeri de Treball. i Seguretat Social, i el senyor Joaquín Colomer Sala, Conseller de Sanitat i Consum de la Generalitat Valenciana.  
Exposen:  
Primer  
Ambdues parts, fent ús de la representació que detenen, van signar, amb data d'1 de juny de 1989, un acord de col·laboració per a la realització dels reconeixements sistemàtics als emigrants.  
Segon  
En aquet acord s'establia que el Ministeri de Treball i de la Seguretat Social, a través de la Tresoreria General de la Seguretat Social i amb càrrec al programa d'actuació en favor dels emigrants, pagarà les despeses derivades de la pràctica de reconeixements sistemàtics i del lliurament de les certificacions corresponents per part del Servei Valencià de Salut, i també que la quantitat que s'haurà de pagar serà determinada per les parts sotasignades per a cada exercici.  
Tercer  
L'aplicació del Reglament 1612/68 fa innecessària la pràctica de coneixements sistemàtics a la totalitat del col·lectiu a què anava adreçada inicialment la major part dels reconeixements sistemàtics emparats per l'acord de referència, i queda sols la possibilitat de pràctica residual d'alguns reconeixements sistemàtics i el lliurament de les certificacions corresponents només per als treballadors que emigren a països que en reconeguen la validesa, perquè no tenen assignats llocs propis d'acollida per a la pràctica d'aquests reconeixements sistemàtics.  
Quart  
D'acord amb aixà, s'estimà convenient de mantenir la vigència de l'acord de col·laboració, encara que, pel fet que el nombre dels possibles reconeixements sistemàtics que s'hauran de fer és escàs, no s'estima quantificable econòmicament la despesa que puguen produir.  
Cinquè  
El Servei Valencià de Salut comptarà el nombre d'emigrants que hi acudesquen sol·licitant la pràctica de reconeixements sistemàtics i el lliurament de les certificacions corresponents, per tal que servesca de base en anys vinents per al càlcul si escau, del pagament de les despeses causades per aquestes pràctiques.  
Per tot això, acorden  
Mantenir la vigència de l'acord de col·laboració per a la realització dels reconeixements sistemàtics als emigrants de data 1 de juny de 1989, per bé que acorden que no es pagarà res al Servei Valencià de Salut pels reconeixements que es facen durant 1993 i els anys següents als emigrants residents en aquesta comunitat autònoma.  
El Conseller de Sanitat i Consum.- El Director General de Migracions.